Anand
రూ.లక్ష పెట్టుబడి.. నేడు రూ.1400 కోట్ల టర్నోవర్‌!
ముంబై: కోటక్‌ మహీంద్ర గ్రూప్‌లో ఆనాడు ఆనంద్‌మహీంద్ర సూత్రప్రాయంగా పెట్టిన రూ.1 లక్ష పెట్టుబడులు నేడు 1400 కోట్ల రూపాయలు వృద్ధిరేటుకు పెరిగాయి. గడచిన 32 ఏళ్లలో వృద్ధి రేటు సంఘటితంగా చూస్తే 40శాతంగా ఉందని కోటక్‌ మహీంద్ర బ్యాంకు ఉద§్‌ు కోటక్‌ ఇటీవలే వెల్లడించారు. ఆనాడు 1985లో తాను చేసిన పెట్టుబడులు ఎంతో తెలివైనవిగా నేడు నిలిచాయని ఆనంద్‌ మహీంద్ర భావించారు. కోటక్‌మహీంద్ర గ్రూప్‌ 1985లో కోటక్‌ కేపిటల్‌ మేనేజ్‌మెంట్‌ ఫైనాన్స్‌ సంస్థలో విలీనంఅయింది. ఉద§్‌ుకోటక్‌ వీటిని నిర్వ హించేవారు. పారిశ్రామిక వేత్తలు హరీష్‌ మహీంద్ర, ఆనంద్‌మహీంద్ర 1986లో కొంతవాటా కొనుగోలు చేసారు. తదనంతరమే కోటక్‌ మహీంద్ర ఫైనాన్స్‌ లిమి టెడ్‌గా సంస్థపేరుమారింది.
2003లో కోటక్‌మహీంద్ర ఫైనాన్స్‌ ఒక వాణిజ్యబ్యాంకుగా అవతరించింది. ప్రస్తు తం కోటక్‌మహీంద్ర గ్రూప్‌ ఆర్థికసేవలరంగంలో అగ్ర గామిగా నిలిచింది. ఏప్రిల్‌ ఒ201 నుంచి ఐఎన్‌జి వైశ్య బ్యాంకు కోటక్‌మహీంద్ర బ్యాంకులో విలీనం అయింది. డిసెంబరు 31వ తేదీనాటికి కోటక్‌ మహీంద్ర దేశవ్యాప్తంగా 1350శాఖలకు పెరిగింది. మంగళవారం కోటక్‌ బ్యాంకు 811 డిజిటల్‌ సేవింగ్స్‌ ఖాతా స్కీంను ప్రారంభించింది. వచ్చే 18నెలల్లో ఖాతాదారుల సంఖ్యను రెట్టింపు చేసుకునే లక్ష్యంతో ఉంది. 811స్కీం పూర్తిగా డిజిటల్‌ స్థాయిలో కాగితరహితంగా నడు స్తుంది. జీరోబ్యాలెన్స్‌, జీరోఛార్జి ఖాతాలు కేవలం ఐదునిమిషాల్లోనే యాప్‌ సాయంతో ప్రారంభించవచ్చని బ్యాంకు వెల్లడించింది. బ్యాంకుఖాతా నిల్వలను బట్టి ఆరుశాతంవరకూ పొదుపుఖాతాలపై వడ్డీని ఇస్తున్నది.